text:
Spartak-Varna.net [ Novini+ ]: 2016
петък, декември 23, 2016
Илко Станчев: Имахме среща с бизнесмен, който ни разкри проект за клуба
"Да, както е известно, двата клуба Спартак Варна и Спартак 1918 имат споразумение за сливане и продължаване напред. Причината е, че има подсказано светло бъдеще за нашия клуб. Условието това да се случи е Спартак да е един, за да няма разногласия и всички деятели и бивши футболисти да мислят в една посока. Това е начинът Спартак да прескочи от аматьорски в професионалния футбол””, коментира за предаването „Морски гонг” по Дарик членът на УС на Спартак Вн Илко Станчев.
Запитан дали е вярно, че Кирил Домусчиев проявява интерес към бъдещия обединен Спартак, Илко Станчев отговори така: „Първо не познавам г-н Домусчиев и никога не съм се срещал с него. Имахме среща с един бизнесмен, който ни разкри своя проект. В момента нещата зависят от него”.
На въпроса този бизнесмен приближен ли е до Лудогорец членът на УС на Спартак Вн отвърна: „Пак бутаме каруцата пред коня. Феновете ги интересува нещата да се получат. Всичко друго, което „размиваме” в разговора и злоупотруебяваме с имена и със ситуации, не е коректно първо към хората, които искат да помогнат на Спартак с проекта. Това е важното, а не Илко Станчев да „изплюе жабата” и да каже еди кой си беше. Това е един сериозен човек за мен. Аз като обикновен човек не съм се срещал с по-сериозен бизнесмен”.
Помолен да каже нещо повече за проекта, Станчев отговори така: „За да не чертаем целия проект точка по точка, ще ти кажа защо ми хареса думата „проект”. Един проект има начало и няма край. Той е в развитие. Започва се и се работи. Спартак Вн е занулен отвсякъде и финансово и качествено. Има много работа. Спартак Вн е точното място за хората, които искат да работят”.
Членът на УС на Спартак Вн призна, че възнамерява да се оттегли след обединението на двата клуба
„За футбола трябват пари. Ние сме обикновени хора с моите колеги. На нас сърцата ни са сини и искахме да дадем началото. Винаги сме споделяли пред феновете и медиите, че ние оставаме, докато се появи сериозен човек не такъв ламтящ, за да вдигне два гаража. Появи ли се сериозният човек, ние се оттегляме, ако не трябваме и той продължава напред. Това бихме искали да се случи. Това не е въпрос на чест, а на самоуважение. Каква работа има Илко Станчев в проект, в който той не фигурира. Аз си имам моите си задължения и работа и трябва да се оставят хората да си работят по техния начин и разбирания.
Щом сме стигнали дотук, значи не сме спали, а сме търсили възможността да рестартираме нашия клуб. Да кажем, че се е появила такава възможност. Стискаме палци това да се случи”.
--- gong.bg
Публикувано от UP в 23:18 Няма коментари:
Етикети: Бъдеще за Спартак Варна, Клуб, ръководство, спонсори, фенове
сряда, декември 07, 2016
БФС глобява и отнема точки на Спартак
“Соколите” ще отнесят санкция заради неявяването си за мача с Черноморец в Балчик
Спартак Варна ще отнесе санкция от ЗС на БФС – Варна заради неявяването си за днешния мач от 18-ия кръг на Североизточна Трета лига с Чртномотр в Балчик.
„Срещата вече бе отложена един път поради уважителна причина – представени медицински документи за болни играчи от Спартак. Насрочихме мача за днес, но футболистите на варрненци не се явиха. Тук вече няма причина за действията им и според наредбата в подобни случаи се налага глоба на въпросния отбор, някъде около 250 лева и отнемане на три точки от актива. Повтарям, така е по наредба, а решението на Спортно-техническата комисия ще бъде обявено в петък”, заяви секретарят на ЗС на БФС – Варна Пламен Хаджийски.
Той допълни, че отложеният двубой между ФК Спартак и Кубрат ще се играе през февруари във Варна според взаимна договорка между двата клуба.
Спартаклии ще зимуват на девето място.
Резултати от XVIII кръг в Трета лига – Североизточна група: Хитрино – Ботев 0:1, Доростол – Кубрат 1:2, Септември – Добруджа 0:4, Черноморец – Спартак 3:0 (сл.), Суворово – Светкавица 6:0, Локомотив – Калиакра 3:2
Eсенно класиране:
1. Черноморец 30:7 36
2. Добруджа 38:8 34
3. Калиакра 25:16 29
4. Суворово 34:17 26
5. Ботев 12:25 22
6. Септември 15:19 20
7. Светкавица 14:20 20
8. Локо (Рс) 19:18 19
9. Кубрат 13:29 11
10. Хитрино 11:27 11
11. Доростол 12:32 11
12. Спартак 21:27 13
(Заб. Отборите на ФК Спартак и Кубрат са с един мач по-малко.)
--- varnautre.bg/
Публикувано от UP в 23:27 Няма коментари:
Етикети: В-група, ръководство
Вирус тръшна 7 футболисти на Спартак Варна, отложиха мача с Балчик
Мачът между Черноморец (Балчик) и Спартак Варна е отложен. Решение на техническата комисия към ЗС на БФС – Варна премести с четири дни двубоя от последния за годината кръг в Североизточната “В” група. По програма срещата трябваше да се играе на 3 декември, събота от 14 часа в Балчик, но заради болни в състава на гостите, от местната футболна централа насрочиха нова дата – 7 декември, сряда.
От тима на “соколите” представиха медицинска бележка в Зоналния съвет за седем болни футболисти, съобщиха от БФС Варна пред varnautre.bg .
На 11 декември варненци играят за Купата на Аматьорската футболна лига срещу тима на Спортист (Ковачевец). Двубоят е от 13 часа в Попово.
Публикувано от UP в 12:39 Няма коментари:
Публикувано от UP в 19:40 Няма коментари:
Победния гол за домакините падна в 90-ата минута след меле. Преди това Светкаица излезе напред в 60-ата минута, а в 65-ата Радослав Монев изравни с първото си попадение за варненци.
Последваха куп пропуски на спартаклии. С гола се разминаха Пламен Иванов, Ивайло Русев и Милен Бабаджанов, който не успя да отбележи почти от голлинията.
Съставът на Спартак: Митко Недев, Петър Василев, Калоян Иванов, Вилиян Денчев, Давид Даражански (80 -Денис Драганов), Иван Добрев, Свилен Иванов (77 - Лоренцо), Радослав Монев, Ивайло Русев, Пламен Иванов, Милен Бабаджанов
Публикувано от UP в 23:57 Няма коментари:
петък, ноември 11, 2016
“Соколите” бият Хитрино с 4:0, Ивайло Русев с два гола
Спартак Варна записа разгромна победа с 4:0 срещу Хитрино в мач от 15-ия кръг в Трета лига – Североизточна група, игран на стадион “Локомотив” във Варна.
Милен Бабаджанов откри резултата с глава в 23-ата минута след центриране отдясно на Петьо Василев. Само 9 минути по-късно Мишо Михалев удвои от дузпа за нарушение срещу Радослав Монев.
След почивката добрата игра на “соколите” продължи и те стигнаха до нови два гола. В 63-ата минута Ивайло Русе направи преднината на своите класическа с техничен удар, а в последните секунди завърши образцова атака, с което оформи и крайния резултат.
На трибуните на стадион “Локомотив” имаше около 100 зрители. Вилиян Денчев се завърна в игра за домакините след близо три месеца лечение на контузия.
Съставът на Спартак: Мирослав Марков, Петър Василев, Свилен Иванов, Вилиян Денчев, Мишо Михалев, Иван Добрев, Диян Кателиев (85-Давид), Радослав Монев, Ивайло Русев, Милен Бабаджанов (90-Денис Драганов), Микаел Асад (75-Лоренцо Демиров).
Публикувано от UP в 19:00 Няма коментари:
Спартаклии, спомнете си за големия човек и футболист
Преди 6 години на този ден в родното си село Стубел почина Стефан Найденов. Футболист, който остави трайна диря в Спартак (Варна) с футболния си интелект, невероятна техника и импровизация.
Доктора, както галено го наричаха феновете през 80-те години, е бронзов медалист с варненския тим в „А” група през 1984 година. Година по-рано стига финал за купата и играе на 1/8-финалите във втория мач с Манчестър юнайтед. Найденов е голмайстор №1 на Спартак в „А” група с 56 гола, постижение, което едва ли ще бъде надминато някога.
Стефан бе самороден талант и артист на терена. С неподражаемият си стил на игра се превърна в любимец на поколения спартаклии и спечели уважението на съотборници, съперници и естети.
В най-силните му години агитката на Спартак го подкрепяше и му благодареше от трибуните с рефрена: “Докторе, майсторе!”
Публикувано от UP в 17:20 Няма коментари:
Етикети: футболисти
понеделник, октомври 31, 2016
Декларация на “Синдикат 12”
Повод за нашата реакция е отвореното писмо към различни държавни институции на ръководството на ФК Спартак 1918. Възмутени сме от начина, по който хората, които през годините бяха съучастници на частните интереси, които унищожиха Спартак Варна, сега се мъчат да манипулират общественото мнение използвайки децата и родителите от ДЮШ.
Въпросните ветерани бяха тези, които през 2010-та подкрепиха стадиона и тренировъчната база на клуба да преминат от едни частни ръце в други, без задължение за финансова издръжка на клуба. През следващите години по различни начини те бяха в или близо до управлението на ФК Спартак 1918, който играеше с лиценза на ФК Владислав 2009 и който бе доведен до състояние на фалит, като по никакъв начин не се противопоставиха на умишленото унищожаване на клуба.
Сега същите лица, в своето открито писмо, говорят за “безумно решение на Общински съвет – Варна” от лятото на тази година, което парадоксално бе начало на възстановяването на обществената справедливост и подадена ръка към спартаклийската общност в града за възраждане на техния любим клуб. След връщането на СК “Локомотив” на Община Варна и респективно на новосъздадения ФК Спартак Варна, беше извършен основен ремонт на съблекалните и беше подновена на места настилката на футболния терен, за да се създадат нормални условия за функциониране на ДЮШ.
От друга страна, болшинството от привържениците, които подкрепяме ФК Спартак Варна, искаме да доведем докрай дългогодишната борба, за да видим нашия любим отбор да се завърне в собствения си дом – стадион Спартак, който в момента е окаяно състояние заради действията или бездействията на същите тези ветерани, които се оплакват в откритото си писмо до институциите.
Надяваме се, скоро справедливостта да възтържествува и да празнуваме 100 годишния юбилей варненския клуб на един обновен стадион Спартак.
Клуб на привържениците на Спартак Варна – Синдикат 12
Публикувано от UP в 12:36 Няма коментари:
Етикети: ведомствени новини, ветерани, Синдикатът, стадион Локомотив, Съпротива, фенове, янко станев
Спартак Варна с нова загуба
“Соколите” отстъпиха с 1:2 на Калиакра (Каварна)
Отборът на Спартак Варна записа нова загуба в първенството. Пред собствена публика “соколите” отстъпиха с 1:2 на Калиакра (Каварна) в мач от 13-ия кръг на Трета Североизточна лига, игран на стадион “Локомотив” пред около 100 зрители. Единственият гол за варненци реализира Ивайло Русев.
Първото добро положение за домакините дойде в 10-ата минута. Ивайло Русев проби отдясно, нахлу в наказателното поле но стреля в страни от целта. В 30-ата Петьо Василев също имаше изгодна възможност да открие резултата, но не можа да намери очертанията на вратата. Четири минути по-късно гостите вкараха първия гол в мача. Анатоли Чепин проби от ляво влезе в наказателното поле, пусна топката успоредно на вратата и Леонел Матеос порази целта. В 40-ата минута отборът на Калиакра поведе с 2:0. Юношата на Черно море Георги Гушлев се разписа с глава след центриране от корнер.
През второто полувреме футболистите на Спартак упражниха натиск, но силите им стигнаха само до почетно попадение, което падна в последната минута на двубоя. Негов автор стана Ивайло Русев, който майсторски прехвърли стража на гостите. В последните секунди на двубоя дори и вратарят на Спартак Варна Митко Недев се включи в атака, като влезе в наказателното поле при центриране от корнер, но изравнително попадение така и не падна.
В следващия кръг, на 4 ноември (петък) “соколите” почиват.
Спартак (Варна): 32 Митко Недев, 5 Калоян Иванов, 16 Свилен Иванов, 2 Петьо Василев, 3 Михаел Михалев, 15 Деан Кателиев, 7 Иван Добрев, 11 Ивайло Русев, 14 Радослав Монев, 4 Микаел Асад, 8 Пламен Иванов
Калиакра (Каварна): 1 Веселин Добрев, 21 Георги Гушлев, 26 Цветан Петров, 3 Марин Сираков, 5 Станислав Стаматов, 19 Тодор Вълканов, 30 Леонел Матеос, 8 Теодор Ганчев, 10 Мердин Мехмедов, 17 Анатоли Чепин, 22 Мирослав Иванов
Публикувано от UP в 22:44 Няма коментари:
следващ мач: Спартак Варна - Калиакра
30 октомври 2016, неделя, 14:00 ч:
ФК Спартак (Варна) - Калиакра (Каварна)
ст. Локомотив
Публикувано от UP в 16:36 Няма коментари:
Тежка загуба за Спартак Варна в Добрич
“Соколите” отстъпиха с 0:4 на Добруджа, фенове от Варна скъсаха транспарант на домакините
Отборът на Спартак Варна записа тежка загуба при гостуването си на Добруджа в мач от 12-ия кръг на Трета Североизточна лига. “Соколите” отстъпиха с 0:4 на градския стадион в Добрич. Това е най-голямата загуба на варненци от началото на сезона.
Домакините си свършиха работата още преди почивката и поведоха с 4:0. Първият гол в мача падна буквално секунди след началния съдийски сигнал, а негов автор стана Кристоян Пешков. В 25-ата минута отново той покачи на 2:0, а до края на първото полувреме два гола реализира Станимир Андонов. Всички попадения станаха след индивидуални грешки на бранителите на варненци.
През втората част нов гол не падна, въпреки че и двата тима имаха ситуации, от които да отбележат.
Варненци бяха подкрепяни от над 40 свои фенове. В 80-ата минута двама от тях прескочиха оградата, свалиха опънат транспарант от добричлии, и го скъсаха. Малко след това всички ултраси от Варна напуснаха стадиона, а полиция отиде при тях до булеварда.
В следващия кръг от първенството Спартак приема Калиакра (Каварна). Срещата е на 30 октомври (неделя) от 14 часа.
Съставът на Спартак Варна: Митко Недев, Петър Петров, Калоян Иванов, Свилен Иванов (46-Мариян Темелков) , Михаел Михалев, Радослав Монев, Диян Кателиев (46-Денислав Драганов) , Ивайло Русев, Пламен Иванов (46-Милен Бабаджанов), Микаел Асад, Иван Добрев.
--- varnautre.bg / photo: @facebook
Публикувано от UP в 22:47 Няма коментари:
Етикети: В-група, сблъсъци, фенове
Отложиха мача на Спартак с Кубрат
Причината – болни футболисти на гостуващия отбор
Двубоят от 11-ия кръг на Трета Североизточна лига между отборите на Спартак Варна и Кубрат бе отложен. Варненци трябваше да посрещнат своя съперник на стадион “Локомотив” утре от 15 часа. Срещата обаче няма да се проведе, тъй като от Кубрат са уведомили ЗС на БФС – Варна, че в тима има много болни футболисти.
Така от местната футболна централа уважиха молбата на тима от Кубрат, а срещата ще бъде насрочена за друга дата, удобна и на двата тима.
Публикувано от UP в 17:14 Няма коментари:
Спартак продължава в турнира за Аматьорската купа
“Соколите” бият с 4:1 Хитрино след попадения на Микаел Асад – 2, Пламен Иванов и Милен Бабаджанов
Спартак Варна продължава напред в турнира за Купата на Аматьорската футболна лига след успех над Хитрино. Мачът се игра на неутрален терен в Провадия, а варненци се наложиха с 4:1. Завърналият се след контузия Микаел Асад откри резултата в 15-ата минута, а в 27-ата реализира втори гол след самостоятелна акция.
Пет минути след почивката Пламен Иванов направи резултата класически. Хитрино върна един гол две минути по-късно, а в 55-ата влезлият като резерва Милен Бабаджанов оформи крайното 4:1.
За спартаклии официален дебют направи 17-годишният вратар Чавдар Панайотов, който изигра пълни 90 минути за своя тим.
Така в следващия кръг Спартак Варна ще срещне отбор от четвърта дивизия в Русенска област. Спечелилият тази среща излиза срещу Черноморец (Балчик) за определяне на представителя на Североизточна България на ½-финалите в турнира.
Съставът на Спартак: Чавдар Панайотов, Петьо Василев (82 – Мариян Иванов), Калоян Иванов, Свилен Иванов, Михаел Михалев, Микаел Асад, Радослав Монев, Диян Кателиев (50-Милен Бабаджанов), Ивайло Русев, Пламен Иванов, Иван Добрев.
Публикувано от UP в 21:25 Няма коментари:
Етикети: Аматьорска купа
Спартак Варна пада в Нови пазар
“Соколите” отстъпиха с 0:2
Загуба с 0:2 записа отборът на Спартак Варна при гостуването си на Ботев (Нови пазар) в среща от 10-ия кръг на Трета аматьорска Североизточна лига. Домакините откриха резултата в средата на втората част, а в заключителните минути реализираха и втори гол за крайното 0:2.
“Соколите” също имаха няколко чисти ситуации за гол, но Петьо Василев и Милен Бабаджанов не успяха да ги реализират.
Дебют за варненци направи пристигналият от Интер (Плачидол) Радослав Монев.
В следващия кръг Спартак Варна приема Кубрат. Двубоят е на 22 октомври (събота) от 15 часа на стадион “Локомотив”.
Съставът на Спартак: Митко Недев, Петър Петров, Калоян Иванов, Свилен Иванов, Михаел Михалев, Радослав Монев, Диян Кателиев, Ивайло Русев, Милен Бабаджанов, Пламен Иванов, Иван Добрев
--- varnautre.bg ; photo: spartak-varna.net
Публикувано от UP в 22:28 Няма коментари:
Спартак Варна губи точка, но остава пети в класирането във В група
Анулират мачовете на Интер (Плачидол)
След като Интер (Плачидол) напусна трета лига – Североизточна група, всички негови резултати се анулират, съобщиха от ЗС на БФС-Варна. Това означава, че ФК Спартак губи една точка, тъй като завърши 0:0 с тима от Плачидол в Добрич.
Най-ощетени са Добруджа, Балчик и Светкавица, чийто убедителни победи над Интер, съответно със 7:1, и с по 3:0, отпадат.
В групата остават 12 тима, а тези, които оттук нататък играят с Интер, ще почиват.
Това означава, че във всеки кръг ще има два почиващи отбора, а след изиграването на първите 24 кръга, тимовете ще бъдат разделени на първа шестица и втора шестица. Ако не бъде взето ново решение, от групата няма да има изпадащи.
1. Добруджа 22:4 20
2. Черноморец 14:4 19
3. Калиакра 13:7 16
4. Септември 6:11 11
5. ФК Спартак 15:10 10
6. Светкавица 5:5 9
7. Локо Рс 8:9 9
8. Доростол 10:16 9
9. Ботев 6:11 9
10. Кубрат 8:13 7
11. Хитрино 6:15 6
12. Суворово 5:13 5
X кръг: 15 октомври (събота), 16 часа: Септември – Суворово, Доростол – Светкавица, Ботев – Спартак, Калиакра – Добруджа, 16 октомври (неделя), 16 часа: Локомотив Рс – Черноморец, Кубрат и Хитрино почиват.
Публикувано от UP в 21:15 Няма коментари:
Спартак гази със 7:0
Иван Добрев с хеттрик, а по два гола за успеха реализираха Пламен Иванов и Микаел Асад
Отборът на Спартак (Варна) записа най-голямата си победа от началото на първенството в трета североизточна лига. В среща от 9-ия кръг, играна на стадион Локомотив, “соколите” разгромиха със 7:0 Доростол (Силистра). Хеттрик за успеха на варненци реализира Иван Добрев, а по два гола отбелязаха Пламен Иванов и Микаел Асад. Агитка от 50 верни фонове на “Спартак” мощно подкрепяше отбора по време на срещата.
Любопитно е, че мачът ръководи международният рефер Станислав Тодоров от Шумен.
Срещата започна силно за домакините и до почивката вече водеха с 3:0. През второто полувреме “Спартак” не изпусна инициативата в мача и добави още 4 гола в сметката си. Победата е трета за варненци от началото на първенството в трета североизточна лига. “Соколите” вече имат 11 точки в актива си.
В следващия кръг, на 15 октомври Спартак гостува на Ботев (Нови пазар)
Съставът на Спартак: Митко Недев, Петър Петров, Калоян Иванов, Свилен Иванов, Михаел Михалев, Микаел Асад, Диян Кателиев, Ивайло Русев, Милен Бабаджанов, Пламен Иванов, Иван Добрев
Публикувано от UP в 22:07 Няма коментари:
сряда, октомври 05, 2016
Спартак Варна продължава напред за Аматьорската купа
“Соколите” бият с 3:1 Суворово, Милен Бабаджанов с дебютен гол за варненци
Отборът на Спартак Варна продължава напред в турнира за Купа на Аматьорската футболна лига, след като днес отстрани тима на Суворово. На стадион “Локомотив” “соколите” се наложиха с 3:1 срещу своя съперник и се класираха за следващата фаза от турнирната надпревара.
През първата част варненци бяха по-добрият отбор на терена и успяха да реализират два гола. Иван Добрев откри резултата, след като излезе сам срещу вратаря и го прехвърли. Малко след това младият нападател Милен Бабаджанов реализира първия си гол в мъжкия футбол с екипа на Спартак Варна, след като се оказа най-съобразителен при разбъркване в наказателното поле на гостите.
През втората част Иво Михайлов намали за 2:1, а малко след това суворовци пропуснаха дузпа чрез Никола Василев. В самия край на срещата Мишо Михалев оформи крайното 3:1 от 11-метров наказателен удар.
Така Спартак Варна стана победител в Зона Варна и ще срещне първенеца на област Шумен – Хитрино, който разгроми тима на Нови пазар с 12:0.
Съставът на Спартак Варна: Митко Недев, Мишо Михалев, Свилен Иванов, Иван Добрев, Йордан Янев, Петьо Василев, Ивайло Русев, Микаел Асад, Милен Бабаджанов, Лоренци Демиров, Пламен Иванов.
--- varnautre.bg / photo: spartak-varna.net
Публикувано от UP в 23:40 Няма коментари:
ФК Спартак записа равенство 1:1 при гостуването си на Септември в Тервел в мач от 8-ия кръг на Трета североизточна група.
Домакините поведоха в резултата в 25-ата минута, но Пламен Иванов от фаул изравни само три минути по-късно.
След почивката варненци изтърваха куп голове. Най-много пропуснаха Петър Йорданов и Пламен Иванов – по два пъти. Веднъж пък вратарят на гостите Митко Недев се намеси добре и предотврати сигурен гол. Спартаклии бяха подкрепяни от над 60 свои фенове.
Съставът на варненци: Недев, Давид (46-Щерев, 75- Асенов), К. Иванов, Св.Иванов, Михалев, Асад, Кателиев, Драганов (65-Бабаджанов), Русев, Пл.Иванов, П.Йорданов
--- varnautre.bg + petel.bg / photo:spartak-varna.net
Публикувано от UP в 23:49 Няма коментари:
Ивайло Русев: От мач на мач ще ставаме по-добри
Когато Русев вкара, “соколите” да печели трите точки
Нападателят на Спартак Варна Ивайло Русев бе с огромна заслуга за втората победа на своя отбор в Североизточна трета лига. Русев вкара два красиви гола за успеха с 3:1 над Локомотив (Русе) на спортен комплекс „Локомотив” във Варна. Любопитно е, че се очертава една тенденция – когато Русев вкара, Спартак да печели трите точки. Така бе и в четвъртия кръг в Суворово, когато Ивайло донесе победата на своите с попадение в последните секунди.
„За мен няма значение кой бележи, важното е да печелим редовно. До Нова година не трябва да пропускаме отборите от нашата черга и да се представим на ниво и в срещите с Добруджа и Каварна, които разполагат с по-сработени състави”, заяви за „Народно дело Седмицата” Ивайло. Последният призна, че на терена се разбира най-добре с Диян Кателиев, Иван Добрев и Пламен Иванов.
„За всеки нападател е добре, когато зад него са можещи халфове като Диян и Иван, защото знае, че ще получава перспективни пасове. Мисля, че постепенно синхронът между отделните ни звена се подобрява и от мач на мач ще ставаме по-добри”, допълни Русев.
Той смята, че са преодолели трудните моменти на старта в първенството и с огромната подкрепа на публиката им. “Нашите фенове винаги са зад нас и правят така, че във всеки двубой да се чувстваме като у дома си. За мен е привилегия да се раздавам за верните ни привърженици и се надявам, че ще им доставяме много поводи за радост. Нека те знаят, че във всяка тренировка и във всеки мач сме отдадени на една кауза – ФК Спартак да се развива в правилната посока, и скоро да се върне там, където му е мястото – в професионалния футбол”, каза още Ивайло.
Публикувано от UP в 00:28 Няма коментари:
Етикети: В-група, фенове, футболисти
Спартак Варна удари Локо (Русе) у дома
Ивайло Русев с два гола за успеха на “соколите” с 3:1
Спартак Варна записа успех с 3:1 при домакинството си на Локомотив (Русе) в мач от 7-ия кръг на Трета североизточна лига, игран на стадион “Локомотив” във Варна. Това е втора победа за варненци от началото на първенството. До този момент спартаклии имат записани три загуби и един равен.
“Соколите” започнаха силно мача, като още от първата минута пресираха съперника в собствената му половина. В 6-ата минута футболист на домакините бе фаулиран в наказателното поле на гостите, но главният рефер даде знак играта да продължи.
Секунди по-късно на терена се заформи меле между играчи на двата отбора, като Живко Димитров от гостите удари с глава капитана Диян Кателиев, за което получи директен червен картон. Играчът на русенци претендира, че бил ритнат с крак в главата докато лежал на земята. Веднага след като напусна терена Димитров бе откаран с линейка в Спешния център във Варна.
В 23-ата минута варненци успяха да открият резултата. Ивайло Русев засече с глава центриране от корнер на Пламен Иванов. Само 5 минути по-късно Иван Добрев стреля от далечна дистанция, топката рикошира в тяло на бранител на русенци и влезе в мрежата за 2:0. В 45-ата отново Ивайло Русев бе в прегръдките на своите съотборници, като получи извеждащ пас по дясното крило и от тъчлинията майсторски прехвърли стража на гостите, който бе напуснал вратата си.
През втората част отново варненци владееха инициативата и създадоха няколко добри положения за гол, но така и не успяха да ги реализират. В 80-ата минута гостите върнаха един гол чрез влезлия като резерва Станимир Петров.
В следващия кръг Спартак Варна гостува на Септември (Тервел). Мачът е на 1 октомври от 16 часа.
Съставът на ФК Спартак: Митко Недев, Микаел Асад (90-Лоренцо Демиров), Калоян Иванов, Свилен Иванов, Михаел Михалев, Иван Добрев, Диян Кателиев, Денис Драганов (60-Милен Бабаджанов), Ивайло Русев, Пламен Иванов, Петър Георгиев
Публикувано от UP в 23:25 Няма коментари:
Спартак Варна изпусна трите точки в Добрич
Пламен Иванов пропуска дузпа срещу Интер, Бирата над всички за своя тим
Отборът на Спартак Варна записа нулево равенство при гостуването си на Интер (Добрич) в мач от 6-ия кръг на Трета североизточна лига.
“Соколите” определено могат да съжаляват за изпуснатата победа, тъй като през втората част Пламен Иванов изпусна дузпа, която бе отсъдена за нарушение срещу самия него. Въпреки че Иванов насочи добре топкат, опитният вратар Неделчо Добрев – Бирата успя да спаси. Малко преди това култовият страж спаси и удар отблизо на Петър Георгиев. Към края Бирата отново бе на своето място и отново се намеси подобаващо след шут на Петър Георгиев.
Варненци бяха подкрепени от около 50-ина(б.р.) свои привърженици.
До този момент “соколите” имат три загуби, една победа и едно равенство от началото на шампионата.
Съставът на ФК Спартак: Митко Недев, Георги Щерев (Йордан Янев), Калоян Иванов, Свилен Иванов, Михаел Михалев, Иван Добрев, Диян Кателиев, Денис Драганов (Десислав Дяков), Ивайло Русев, Пламен Иванов, Петър Георгиев
--- varnautre.bg / foto: spartak-varna.net
Публикувано от UP в 23:17 Няма коментари:
Етикети: В-група, фенове
Специален и изненадващ поздрав по случай 98-годишнината на Спартак Варна получихме от нашите приятели от "Gradinata Nord" , ултрас сектора на Genoa CFC - най-старият клуб в Италия!
Снимката е правена часове преди мача Genoa - Fiorentina , когато "Gradinata Nord" си опъват знамената. Било е планувано транспарнта да се вдигне по време на мача, когато трибуната e пълна и подкрепата винаги е на 101% , но мача бе прекъснат към 30-та минута заради проливен дъжд и наводнен терен, и така се пропуска плануваното вдигане на поздрава по време на мача.
Grazie "via Armenia 5r" , Grazie Gradinata Nord, Grazie Genoa!
Публикувано от UP в 23:15 Няма коментари:
Етикети: В-група, Клуб, Синдикатът, фенове, Genoa, Gradinata Nord
събота, септември 10, 2016
Спартак загуби от Черноморец (Балчик) във Варна
“Соколите” паднаха с 0:3 на стадион Локомотив
Спартак (Варна) регистрира загуба с 0:3 при домакинството си на Черноморец (Балчик) в петия кръг на Трета североизточна лига. Това е трета загуба за “соколите” от началото на сезона. Всички попадения в мача реализираха юноши на Черно море.
Първата сериозна ситуация за гол в срещата се откри пред отбора на Спартак в 17-ата минута. Ивайло Русев излезе на добра позиция, стреля под ъгъл, но вратарят изби в корнер. В 28-ата минута гостите от Балчик откриха резултата. Виктор Митев наказа спартаклии, след като засече с глава центриране от дясно, топката описа лека парабола и прехвърли вратаря за 0:1. До края на първата част играта беше предимно в средата на терена, като изобилстваха твърдите единоборства, но без сериозни положения за гол.
В 55-ата минута гостите направиха резултата 0:2. Яначков центира от корнер, а централният бранител Севдалин Стайков с глава реализира втория гол за Балчик.
В 86-ата минута Румен Николов оформи крайния резултат 0:3.
Отборът на Спартак отново беше подкрепян от солидна агитка, въпреки негативния развой на мача.
В следващия, шести кръг от шампионата на Трета североизточна лига, Спартак гостува на Интер (Добрич). Мачът е на 17 септември.
Съставът на Спартак Варна: Митко Недев, Георги Щерев, Калоян Иванов, Свилен Иванов, Михаел Михалев, Иван Добрев, Диян Кателиев, Денис Драганов, Ивайло Русев, Пламен Иванов, Петър Георгиев.
Публикувано от UP в 22:50 Няма коментари:
Синдикат 12 с поздрав за нашите приятели по случай 123 години Genoa CFC
123 anni... Genova è solo rossoblu !!!
Buon compleanno Grifone!
Публикувано от UP в 23:37 Няма коментари:
Етикети: Синдикатът, фенове, Genoa, Gradinata Nord
неделя, септември 04, 2016
Спартак Варна с първа победа във “В” група
“Соколите” бият с 2:1 Суворово като гост, Ивайло Русев носи трите точки с гол в 96-ата минута
Отборът на Спартак Варна записа първа победа в Трета североизточна лига. В среща от 4-ия кръг на шампионата “соколите” удариха като гост Суворово с 2:1.
Двубоят започна с едноминутното мълчание за загиналия футболист на домакините Никола Терзиев, а в негова памет суворовци играха с черни ленти.
Варненци бяха подкрепяни бурно от над 100 свои фенове.
До почивката играта бе равностойна, с малко сериозни удари към двете врати. Гостите имаха една добра ситуация, когато Петър Георгиев получи прекрасен пас от Ивайло Русев, но се засуети и не успя да бие.
В 48-ата минута варненци откриха резултата и бе дело на опитния Диян Кателиев. В 75-ата минута Пламен Иванов уцели страничната греда със страхотен удар, а малко след това домакините останаха с 10 души, тъй като техен играч бе изгонен с червен картон за груб фаул.
В 90-ата Суворово изравни, а победният гол за “соколите” падна в края на шестминутното продължение, а него автор стана Ивайло Русев.
Следващият кръг Спартак Варна е домакин на Черноморец (Балчик). Срещата е на 10 септември в 17 часа на стадион “Локомотив”.
--- varnautre.bg /// foto: varnautre & spartak-varna.net
Орела: Футболистите трябва да направят така, че всеки съперник да уважава Спартак
Неприятно е, че съдиите се учат да свирят на нашите мачове
Треньорът на Фк Спартак Атанас Атанасов – Орела коментира първата победа на Спартак Варна в Трета Североизточна лига. “Соколите” удариха Суворово 2:1 като гост, а наставникът остана доволен от раздаването на момчетата.
„Доволен съм от влагането и раздаването на момчетата. На този етап това може да се изисква от тях, но младите трябва да израстват край по-опитните, докато очакваме по-добри времена за клуба. Важното е футболистите да направят така, че всеки отбор в групата да уважава и се съобразява с ФК Спартак и да не ни подценява.
“Неприятно е само, че съдиите се учат да свирят на нашите мачове. Ето днес това момче от Русе направи куп глупости. Първо не ни даде класическа дузпа за поваляне на Русев при 1:0, после ни спря поне три атаки, когато бяхме трима на двама, че и четирима на двама. Спря ги, защото в другата половина имаше паднал техен играч, който не влияеше на играта, или защото отсъждаше фаул в наша полза, вместо да пусне авантаж. Да не говорим, че погази и други правила на играта, а отделно допусна домакините да го бутат, блъскат и дори шамар да му ударят.”
Публикувано от UP в 22:56 Няма коментари:
Етикети: В-група, треньори
събота, юли 30, 2016
Феновете разкриха юридически защо новият ФК Спартак 1918 не е наследник на фалиралия
Отворено писмо до варненската общественост и медии
Привържениците на Фк Спартак Варна разкриха юридически защо новият ФК Спартак 1918 не е наследник на фалиралия стар клуб със същото име, в отворено писмо до варненската общественост и медии.
Според Закона новият ФК Спартак 1918 няма нищо общо със стария, въпреки че шефовете му опитаха да заблудят обществеността, че става въпрос за пререгистрация.
Поместваме отвореното писмо от привържениците на ФК Спартак Варна без редакторска намеса:
„Уважаеми граждани и спартаклии, във връзка с публикувана декларация от лицето Иван Петров Иванов на 28.07.2016 г. в няколко сайта, държим да ви осведомим за поредните неистини, изречени от него. На първо място ФК ВЛАДИСЛАВ 2009 г. (ЮЛНЦ) е регистриран по фирмено дело 103/2009 г. на ВОС, т.е. нов субект, възникнал по силата на учредително събрание от 2009 г., т.е. няма как да е правоприемник на ВЛАДИСЛАВ.
В тази връзка по същото ф. дело през 2010 г. ВЛАДИСЛАВ 2009 се преименува на СПАРТАК 1918. С решение от 15.6.2016 г. СПАРТАК 1918 (регистриран по същото това фирмен дело 103/2009 г., е променил името си на ВЛАДИСЛАВ 2009).
На следващо място обединение през 2010 никога е нямало, просто защото това е един правен субект и няма с кого да се обедини.
На трето място името не е запазено от ПФК СПАРТАК АД, представляващ се от НИКОЛАЙ ИШКОВ. Доказателствата са по фирмено дело 103/2009 г. Името си е запазено и заплатено от лица, имащи пряко касателство към СПАРТАК 1918
На четвърто място следва да бъде споделено, че лицето ИВАН ПЕТРОВ ИВАНОВ е избран ликвидатор през 2015 г. на ФК СПАРТАК (без ВАРНА), РЕГИСТРИРАН ПО ФИРМЕНО ДЕЛО 2192/1992 г. с прекратена дейност със съдебно решение от 2002 г.
В контест с казаното по точка четвърта, същият образува гражданско дело 1885/2015г. на ВОС, което приключи с влязло в сила решение, с което иска му за ИМЕТО СПАРТАК ВАРНА беше отхвърлен в полза НА ФУТБОЛЕН КЛУБ СПАРТАК ВАРНА.
На пето място, лъжа е твърдението, че СПАРТАК 1918 се пререгистрира, пререгистрацията съгласно ТЗ е допусима за търговските дружества, но там срока изтече, а за сдруженията такава процедура липсва в закона.
Решението, с което се създава новия субект от 20.7.2016 г., е по фирмено дело 91/2016 г. на ВОС, т.е. изводът е един ИВАН ПЕТРОВ СИ ПРАВИ НОВО ЮРИДИЧЕСКО ЛИЦЕ СЪС СТАРИ ПОЗНАТИ УЧАСТНИЦИ.
Ето защо е поредната манипулация на лицето, че СПАРТАК 1918 се пререгистрира. Само за пълнота ще посочим, че с решение от 22.7.2016 г. по търговско дело 587/2016. на ВОС, ВЛАДИСЛАВ 2009, с предишно наименование СПАРТАК 1918, е обявен в неплатежоспособност, като му е прекратена дейността.
Изводът е един. ИВАН ПЕТРОВ отново е ПРЕДСЕДАТЕЛ НА УС в Сдружение, което е фалирало. В този ред на мисли считаме, че лицето има амбицията, да участва в редица клубове или сдружения, с единствената цел да е значим. Отделен е въпросът, защо не се е включен и в ликвидационните съвети в зората на демокрацията, за разрушаването на ТКЗС-та, явно защото се е трудил в тях и не му е дадена тази власт…
Отделен е въпросът, макар и да не е предмет на настоящото изложение, в какво състояние е кметството в село Старо Оряхово, водено мъдро от кмета Иван Петров Иванов, и защо същият не си изпълнява задълженията. Следва и длъжностните лица да установят има ли нарушение на законовите норми от лицето, като например чл. 227 от НК и редица други, за които тепърва ще се заговори. Доколкото ни е известно на лицето вече му е съставен и предупредителен протокол, забележете на действащ кмет…, за да спазва законоустановения ред.”
Етикети: ведомствени новини, иван петров, ръководство, Синдикатът, Съпротива, янко станев
петък, март 18, 2016
Следващ мач: Спартак Варна - Тополи . Ела и подкрепи Клуба!
Усмивките, енергията и страстта се връщат в СПАРТАК
9 оставащи мача, 9 задължителни победи, 9 решаващи битки!!!
СПАРТАК ВАРНА, името над всичко и всички!!!
Заедно в едно за СПАРТАК ВАРНА!!!
Неделя: 20.03.2016
Спартак Варна - Тополи
Имаме нужда от вас, елате и подкрепете СПАРТАК!!!
--- https://www.facebook.com/events/176857049369786/
Публикувано от UP в 18:06 Няма коментари:
Етикети: А-окръжна, Синдикатът, фенове
Владо Мирчев ще води атаката на „Спартак“ до края на сезона
Нападателят Владислав Мирчев ще води атаката на ФК „Спартак“ Вн до края на сезона. Той изгледа днес победата на варненци с 4-1 в Генерал Киселово, а малко по-късно призна, че ще играе за тима до края на сезона. След това таранът ще направи нов опит да продължи кариерата си в чужбина.
Мирчев бе подписал договор с третодивизионния италиански тим Лупа Кастели Романи, но заради затваряне на трансферния прозорец не можа да бъде картотекиран. Нападателят се завърна от Италия вчера, като игра в две контроли за третодивизионния отбор и се отчете с 2 гола и една асистенция. Припомняме, че преди това бившият играч на „БАТЕ“ Борисов бе на проби в латвийския Йелгава, където също бе одобрен, но финансовите условия, които му предложиха, не го удовлетвориха. Последният отбор, за който игра Мирчев бе малдивския Валенсия, където в 11 срещи реализира 8 гола.
--- dariknews.bg
Етикети: А-окръжна, селекция, футболисти
Соколите бият Искра с 4:1 като гост
Спартак Варна записа убедителна победа с 4:1 при гостуването си на Искра (Генерал Киселово) в мач от първенството на "А" окръжна група. Хеттрик за "соколите" вкара Ивайло Русев.
Ивайло Димитров откри резултата още в първата минута, а в 20-ата и 25-ата Ивоайло Русев доведе нещата до 0:3. Домакините върнаха едно попадение в края на първото полувреме, а Ивайло Русев вкара четвъртия гол и свой трети в 55-ата на мача.
Спартаклии изпуснаха и доста други голови положения. Треньорът Димитър Пантев отдаде това на изключително лошия терен.
Недев, Петров (60 Мартин Русев), Иванов (55 Асад), П. Маринов, Денчев, Добрев, Дяков (65 Георгиев), Апостолов, Петич (65 Славов), Иво Русев, Димитров (46 Драганов)
Публикувано от UP в 18:41 Няма коментари:
ФК Спартак спечели съдебна битка за името
Новият ФК Спартак (Варна), основан от Атанас Атанасов - Орела и покойната футболна легенда на клуба Живко Господинов, спечели първата си битка в съда - за името, срещу ФК Спартак от 1992 година.
Ликвидатор на ФК Спартак от 1992 г. е Иван Петров, а в регистрите е записано, че клубът е с прекратена дейност от 2003 г. Именно поради тази причина Варненският окръжен съд не уважи претенциите на Иван Петров, че новия ФК Спартак носи неправомерно това име и се произнесе в полза на отбора, който припознават феновете в момента.
За решението на съдията допринесоха и още няколко неща, като например това, че този отбор на спартаклии, който в момента играе в „А” окръжна група е регистриран като ФК "Спартак" (Варна).
Иван Петров може да обжалва съдебното решение в 14-дневен срок пред Висшия апелативен съд, но според специалисти няма да стигне до положителен за него резултат.
Както е известно, новият ФК Спартак се е устремил към Североизточна „В” група, като на сесия на Общинския съвет през април очаква да получи за стопанисване спортен комплекс "Локомотив". След като клубът се сдобие със собствена база, ще развие школа и ще бъде приет за нов член на БФС.
Публикувано от UP в 18:19 Няма коментари:
Етикети: Бъдеще за Спартак Варна, ветерани, иван петров, ръководство, Съпротива
събота, март 05, 2016
Феновете на ФК Спартак разпънаха знаков плакат в Брестак!
Агитката на ФК Спартак (Варна) казаха гласно "Да" на така наречения "Кодекс" на феновете.
Както е известно, в края на февруари в Пловдив се състоя историческа среща между представители на всички по-големи агитки у нас.
На сбирката бе решено да се приемат правила в "ултра отношенията", като целта е да се избегне фатален край, както и да се върнат нормалните привърженици на футбола по стадионите.
Преди мача с Ботев (Брестак) агитката на спартаклии разпъна транспарант, на който пишеше: "Мъжете се бият с ръце".
Междувременно във фенклуба на спартаклии има нова фракция. Тя носи името "Диктатура 16" и засега наброява 20 души между 16-22 години, предимно спортисти. Част от тях имат успехи на национално и международно ниво в бойните спортове.
Публикувано от UP в 18:28 Няма коментари:
ФК Спартак се издъни в Брестак пред много свои фенове! Записа втора загуба.
Ботев победи ФК Спартак с 2:1 в мач от първия пролетен кръг на „А” окръжна група в Брестак.
Загубата е трета за варненци (едната е служебна), които слязоха на трето място в класирането, тъй като ботевци също ги изпревариха. Белослав, който е с мач по-малко, и Брестак имат по 28 точки, а Спартак - 27.
Срещата започна с едноминутно мълчание в памет на Трифон Иванов.
Варненци бяха подкрепяни от над 100 свои фенове, а в техния състав бяха четири нови попълнения - Иван Георгиев, Павел Маринов, Тодор Апостолов и Ивайло Русев. Извън групата остана Вилиян Денчев, тъй като жълтата му карта не дойде от Гърция.
Играещият треньор Митко Пантев пък злезе титуляр в сърцето на отбраната.
Домакините вкараха гол в 25-ата минута и поведоха с 1:0, а в 48-ата минута удвоиха преднината си - 2:0.
В 53-ата минута спартаклии намалиха резултата с красив гол. Степич вдигна и новия нападател Тодор Апостолов се разписа след плонж с глава - 2:1.
Публикувано от UP в 17:53 Няма коментари:
петък, март 04, 2016
Начало на пролетния полусезон
Публикувано от UP в 14:21 Няма коментари:
събота, февруари 20, 2016
На 19.02.2016 в Пловдив се състоя историческа среща между представители на всички по-големи агитки у нас. Присъстваха представители на групи на Цска , Левски , Ботев Пловдив, Локо Пловдив, Берое, Спартак Варна, Черно море, Локо София и Славия. На сбирката бе решено да се приемат правила в „ултра отношенията“ в родната сцена. Лидерите на най-големите групировки в България взеха решение в следващите седмици и месеци да бъде прокаран така нареченият „Кодекс“. Целта е да се избегне фатален край, както и да се върнат нормалните привърженици на футбола по стадионите.
Публикувано от UP в 20:05 Няма коментари:
Етикети: кодекс, сблъсъци, фенове
В Каварна "соколите" отнесоха съперника с 5:0
Отборът на Спартак Варна записа нов успех в контролите от зимната подготовка. "Соколите", водени от Димитър Пантев, удариха тима на Нефтяник (Шабла) с 5:0 в контролен мач, игран в Каварна. С нови два гола с екипа на спартаклии се отчете Владислав Мирчев, а по едно добавиха Вилиян Денчев и Павел Маринов.
Резултатът бе открит още в 4-ата минута, когато Ивайло Русев намери Вилиян Денчев, а десният бек реализира за 1:0. До почивката варненци вече водеха с класически резултат. И двата гола във вратата на Шабла реализира Владо Мирчев. Нападателят се разписа в 33-ата и 37-ата минути.
След почивката спартаклии излязоха с нов състав. Това обаче не попречи на варненци да продължат с добрата си игра и да реализират нови два гола. В 65-ата минута централният защитник Павел Маринов покачи на 4:0, а крайният резултат бе оформен в 72-ата чрез влезлият след почивката Станислав Йовчев.
Следващата проверка на Спартак Варна е на 20 февруари (събота) срещу Химик (Девня) от 13 часа на терена в "Повеляново".
Всички контроли на Спартак Варна от подготовката:
Калиакра (Калиакра) - Спартак Варна 1:1
Спартак Варна - Орловец (село Победа) 3:0
Спартак Варна - Хитрино 3:3
Нефтяник (Шабла) - Спартак Варна 0:5
Спартак Варна - Химик (Девня) 20 февруари, "Повеляново"
Спартак Варна - Интер (Плачидол) 27 февруари
Първо полувреме: Митко Недев, Вилиян Денчев, Митко Пантев, Иван Иванов, Йордан Янев, Мартин Русев, Иван Добрев, Данчо Пенев, Ивайло Русев, Владо Мирчев, Валентин Колев.
Второ полувреме: Георги Донков, Галин Иванов, Йордан Янев, Станислав Йовчев, Павел Маринов, Кристиян Славов, Ивайло Георгиев, Денислав Драганов, Галин Петров, Десислав Дяков, Петър Петров (Валентин Андреев, Иван Георгиев).
Етикети: контроли
Владо Мирчев на два пъти и Валентин Колев бележат за "соколите"
Отборът на Спартак Варна завъртя 3:3 в контролна среща срещу лидера в шуменската четвърта дивизия Хитрино, играна на стадион "Локомотив". "Соколите" откриха резултата в 20-ата минута чрез Владо Мирчев, а в 26-ата Валентин Колев с прехвърлящ удар покачи на 2:0.
В 40-ата гостите върнаха едно попадение, а пет минути след почивката изравниха - 2:2.
В 61-вата минута Владо Мирчев получи топката в наказателното поле, финтира защитник и с прецизен удар в далечния ъгъл на вратата реализира за 3:2. Само минута по-късно Хитрино отново стигна до изравняване, а в 68-ата можеше да поведе в резултата, след като удър с глава на нападателя на гостите срещна страничната греда.
Следващата контрола на Спартак е на 17 февруари от 14 часа на изкуствения терен в Каварна, където "соколите" ще се изправят срещу четвъртодивизионния Шабла.
Съставът на Спартак Варна: Георги Донков, Тодор Апостолов, Павел Маринов, Вилян Денчев, Йордан Янев, Валентин Колев, Иво Димитров, Ивайло Русев, Иван Добрев, Владо Мирчев, Денислав Драганов (Десислав Дяков, Галин Петров, Кристиян Славов, Десо Димитров, Мартин Русев, Станислав Йовчев)
Публикувано от UP в 22:33 Няма коментари:
Владо взе участие в днешната контрола на "соколите" с Орловец и отбеляза гол
Нападателят Владо Мирчев почти сигурно ще носи екипа на Спартак Варна през пролетта. Бившият футболист на Бате Борисов е без отбор, след като напусна малдивския Валенсия. Там Владо отбеляза 8 гола в 11 мача, а тимът му завърши на шесто място във Висшата лига на Малдивите.
В момента Мирчев си търси нов клубр, където да продължи да играе, но ако не успее да си уреди трансфер зад граница ще рита за "соколите" в "А" окръжна група.
Владо взе участие в днешната контрола на Спартак с Орловец, спечелена с 3:0, като дори отбеляза последния гол след ефектно изпълнение на пряксвободен удар.
Публикувано от UP в 15:36 Няма коментари:
Публикувано от UP в 13:39 Няма коментари:
Илко Станчев: Имахме среща с бизнесмен, който ни р...
Вирус тръшна 7 футболисти на Спартак Варна, отложи...
Спартак Варна губи точка, но остава пети в класира...
Спартак Варна продължава напред за Аматьорската ку...
Синдикат 12 с поздрав за нашите приятели по случай...
Феновете разкриха юридически защо новият ФК Спарта...
Следващ мач: Спартак Варна - Тополи . Ела и подкре...
Владо Мирчев ще води атаката на „Спартак“ до края ...
Феновете на ФК Спартак разпънаха знаков плакат в Б...
ФК Спартак се издъни в Брестак пред много свои фен...

matches:
дело 103
дело 103
дело 103
ДЕЛО 2192
дело 1885
дело 91
дело 587


text:
Определение по Административно дело 505/2018г.
26.02.2018 г., гр.Бургас,
АДМИНИСТРАТИВЕН СЪД гр. Бургас, осемнадесети състав, в закрито заседание на двадесет и шести февруари две хиляди и осемнадесета година, в състав:
като разгледа докладваното от съдия Николова адм. д. № 505 по описа за 2018 г., за да се произнесе съобрази следното:
Производството е образувано по жалба от Д.С.Ф., ЕГН:**********, чрез адв. Р.О. – БАК, със съдебен адрес: ***, офис 1 срещу действие по изменение на кадастралния регистър на недвижимите имоти на гр. Бургас, с което на осн. чл. 53, ал. 2 от ЗКИР по отношение на сграда с идентификатор *** е вписано като собственик и лицето М.Б.Н., с посочен документ, съгласно Уведомление изх. № 24-26378/28.12.2017 год. на Началник СГКК – гр. Бургас.
Жалбата е постъпила в съда, ведно с административната преписка и становище за недопустимост, евентуално неоснователност.
Видно от така постъпилите материали Уведомление с изх. № 24-26378/28.12.2017 год. на Началник СГКК – гр. Бургас е с адресати М.Б.Н., Д.С.Ф., Д.Б.Т. и Б.П.А.. Със същото адресатите са уведомени, че в Службата по геодезия, картография и кадастър /СГКК/ е постъпило Заявление вх. № 01-389584-07.12.2017 год., подадено от Д.Б.Т., чрез пълномощник Б.П.А. с искане да бъде вписан в кадастралния регистър на недвижимите имоти като собственик в сграда с идентификатор ***, въз основа на нотариален акт № 69, т. 13, дело 4261 от 05.06.1996 год. на Бургаски районен съд и вписан протокол по гр. Дело 739/1989 год. на Бургаски районен съд от 20.03.1989 г., вписан на 20.03.1989 г., том І, № 78, парт. 596, том 179 на Бургаски нотариус и заличено вписаното като собственик лице М.Б.Н..
В Уведомлението е посочено, че към заявлението е приложено и препис на разрешението за строеж № 597 от 01.08.1968 год., издадено от Община Бургас за направа на шест гаражни клетки и схема, по която да се изградят същите с описание на фамилните имена на лицата, на които е позволена направата на гаражните клетки.
Адресатите са уведомени, че от извършени справки и допълнително извършен прочит на изчерпателно изброени нотариални актове, на основание чл. 53, ал.1, т.3 от Закона за кадастъра и имотния регистър е извършено изменение на данни в КРНИ на гр. Бургас, общ. Бургас, изразяващо се:
- в заличаване като вписан собственик в сграда с идентификатор ***, лицето М.Б.Н. с документ нот.акт № 165, том 8, дело 2709 от 30.03.1994 год., издадено от РС-Бургас;
- вписване като собственик в сграда с идентификатор ***, лицето Д.Б.Т. с документ - нотариален акт № 69, т. 13, дело 4261 от 05.06.1996 год. на Бургаски районен съд и вписан протокол по гр. Дело 739/1989 год. на Бургаски районен съд от 20.03.1989 г., вписан на 20.03.1989 г., том І, № 78, парт. 596, том 179 на Бургаски нотариус.
Това съобщение е извършено с процесното уведомление /Уведомление изх. № 24-26378/28.12.2017 год. на Началник СГКК – гр. Бургас/, което е получено от Д.С.Ф., чрез баща й С.Д.Ф. на 30.12.2017 г. (л.37 от делото). С изпращането на това уведомление началникът на СГКК Бургас е изпълнил задължението си по чл. 53, ал.3 от ЗКИР, която норма предвижда, че за измененията по ал.1, т.2 и ал.2 се съобщава по реда на АПК на всички заинтересовани лица в тридневен срок от извършването им. Получаването на уведомлението стартира течението на срока за оспорване на изменението на кадастралния регистър. /В този см. Определение № 2055 от 25.02.2015 г. на ВАС по адм. д. № 1774/2015 г., II о., докладчик съдията Г.С./.
Съдът, след като се запозна с гореизложеното, намира така направеното оспорване срещу действието по изменение на кадастралния регистър на недвижимите имоти на гр. Бургас за просрочено, тъй като срокът за обжалване на действията на началника по СГКК Бургас по изменение на данните в кадастралния регистър на недвижимите имоти на гр. Бургас относно поземлен имот с идентификатор ***, е започнал да тече от 31.12.2017 г. и е изтекъл на 15.01.2018 год. Жалбата е подадена едва на 05.02.2018 г., след изтичане на срока за обжалване. Този срок е преклузивен и с неговото изтичане се прекратява самото субективно право на жалба, възможността на засегнатата страна да сезира съд за разрешаване на възникналия спор, както и възможността на съда да разгледа подобен спор и да постанови решение. Спазването на срока за обжалване е абсолютна положителна процесуална предпоставка за допустимостта на всяка жалба, за която съдът е длъжен да следи служебно, съответно нейната липса обуславя задължението на съда да прекрати образуваното съдебно производство.
Поради горното, следва да се заключи, че е налице основанието по чл. 159, т.5 от АПК – оспорването е просрочено, поради което жалбата срещу действието по изменение на кадастралния регистър на недвижимите имоти на гр. Бургас, с което на осн. чл. 53, ал. 2 от ЗКИР по отношение на сграда с идентификатор *** е вписано като собственик и лицето М.Б.Н., следва да бъде оставена без разглеждане, а съдебното производство да се прекрати.
С оглед изложеното е налице хипотезата на чл. 159, т. 5 от АПК и жалбата следва да се оставят без разглеждане, а образуваното въз основа на жалбата производство да се прекрати.
ОСТАВЯ БЕЗ РАЗГЛЕЖДАНЕ жалбата от Д.С.Ф., ЕГН:**********, чрез адв. Р.О. – БАК, със съдебен адрес: ***, офис 1 срещу действие по изменение на кадастралния регистър на недвижимите имоти на гр. Бургас, с което на осн. чл. 53, ал. 2 от ЗКИР по отношение на сграда с идентификатор *** е вписано като собственик и лицето М.Б.Н., с посочен документ, съгласно Уведомление - изх. № 24-26378/28.12.2017 год. на Началник СГКК – гр. Бургас.
ПРЕКРАТЯВА производството по адм. дело № 505/2018 г. по описа на Административен съд - Бургас.

matches:
дело 505
дело 4261
Дело 739
дело 2709
дело 4261
Дело 739


16.12.2015 г., гр. Варна
Апелативен съд – Варна, Гражданско отделение в публично заседание на девети декември, две хиляди и петнадесета година, в следния състав:
при секретаря Ю.К., като разгледа докладваното от съдия Ю. Бажлекова в.гр.д. № 530 по описа за 2015г., за да се произнесе, взе предвид следното:
С решение № 114/08.10.2015г., постановено по гр.д.№1641/15г. по описа на ВКС е отменено решение № 197/19.11.2014г. постановено по в.гр.д.№502/2014г. по описа на ВАпС и делото е върнато за ново разглеждане от друг състав на съда. В изпълнение на дадените с отменителното решение на ВКС указания и определението на настоящият състав на съда за без движение на исковата молба, иищецът е посочил, че претендира да бъде установено на основание Чл.21, ал.3 СК в отношенията между него и ответницата Д.Я., че последната не е собственик на ½ ид.ч. от имотите по констативен нотариален акт №122, т.ХХІ., дело 20835/97г., находящи се в сграда в етажна собственост в гр.Варна, УПИ І-6 в кв.165 по плана на гр.Варна, които имоти са лична собственост на ищеца по смисъла на чл.20 СК/отм./, придобити чрез дарение от неговата майка.
Производството е по чл. 258 и сл. от ГПК и е образувано по въззивна жалба на Д.Г.Я., подадена чрез адв.С.Х., срещу решение № 1025/ 04.07.2014г., постановено по гр.д. № 1708/2013 г. по описа на Варненския окръжен съд, с което е признато за установено в отношенията й с К.Д.Я., че тя не е собственик на 1/2 идеална част от имоти по констативен нотариален акт за собственост № 122, том XXIV, дело 20835/97г. на нотариуса при ВРС, находящи се в сграда в режим на етажна собственост в гр. Варна, УПИ I-6 в кв. 165 по плана на XI, подрайон на гр. Варна, при граници: ул.„Хан Тервел", ул.„Филип Тотю", УПИ I - 7 и УПИ I -15, с адм. адрес „Хан Тервел" № 23, а именно: а/ апартамент № 18 с площ 97.12 кв.м. на жилищен ет.5 /по актуалните правила за обозначение на етажите към момента ет.6/, състоящ се от: кухня, дневна, две спални и сервизни помещения ведно с избено помещение № 18, с полезна площ 16.51 кв.м., както и 6.1893 % ид. части от общите части на сградата и от правото на строеж; б/ гараж №5 на партерния етаж /сега ет. 1/, с площ 16.651 кв.м., ведно с 1.0888 ид. части от общите части на сградата и от правото на строеж и жалбоподателката е осъдена да заплати на другата страна направените по делото разноски в размер на 655 лева. В жалбата се излага, че решението е неправилно, незаконосъобразно и необосновано, постановено при съществени процесуални нарушения и в противоречие с материалния закон. Излага, че предявения иск е с правно основание чл.29, ал.3 СК и е недопустим поради непредявяването му в преклузивния срок по чл.31 СК. Твърди, че сделката за продажба на правото на строеж, обективирана в нотариален акт № 194/22.07.1997г. е нищожна поради липса на предмет /чл. 26, ал.2 от ЗЗД/, тъй като към този момент правото на строеж вече е било реализирано и сградата била построена, а ищецът не разполага с правен интерес за предявяване на иска. Счита за неправилен извода на съда за основателност на иска при липсата на категорично оборване от ищеца на презумпцията за съвместен принос. Излага, че в нарушение на процесуалните правила първоинстанционният съд е допуснал гласни доказателства за установяване на споразумение от 15.05.1997г., чрез игнориране на показанията на свидетелите Н. и А. и чрез необсъждане на твърденията и възраженията на ответницата и на събраните по делото доказателства, като е отказал допускането на гласни доказателства за установяване на твърденията на въззивницата за изтекла в нейна полза придобивна давност за ½ ид. част от имота. Претендира се отмяна на решението и постановяване на друго, с което предявения иск да бъде отхвърлен, както и присъждане на направените по делото разноски.
Въззиваемата страна К.Д.Я., с писмен отговор оспорва жалбата като неоснователна и молил за потвърждаване на обжалваното решение и за присъждане на сторените по делото разноски. Изложил е съображения по допустимостта и правилността на първоинстанционния акт.
Предявен е иск /уточнен с молба от 13.11.2000г., л.8 от гр.д.№530/2015г. на ВАпС/ от К.Д.Я. срещу Д.Г.Я. с правно основание чл.124 ГПК, вр. Чл.21, ал.3 СК за приемане за установено в отношенията между страните, че Д.Г.Я., не е собственик на 1/2 ид. част от имотите по констативен нотариален акт т № 122, том XXIV, дело 20835/97г. на нотариуса при ВРС, находящи се в сградата в етажна собственост в гр. Варна, УПИ I-6 в кв. 165 по плана на XI подрайон на гр. Варна, адм. адрес „Хан Тервел" № 23, а именно: апартамент № 18 с площ 97.12 кв.м. на жилищен ет. 5 /по актуалните правила за обозначение на етажите към момента ет.6/, състоящ се от: кухня, дневна, две спални и сервизни помещения ведно с избено помещение № 18, с полезна площ 16.51 кв.м., както и 6.1893 % ид.ч. от общите части на сградата и от правото на строеж; гараж № 5 на партерния етаж /сега ет. 1/, с площ 16.651 кв.м., ведно с 1.0888 ид.ч. от общите части на сградата и от правото на строеж.
В исковата си молба ищецът твърди, че с ответницата са бивши съпрузи, като бракът им е прекратен с развод с решение на ВРС, постановено по гр.д. № 7719/2008г., считано от 19.03.2009г. По време на брака с договор по НА № 194, т.ХХV, н.д.№7094/1997г. ищецът е придобил право на строеж за процесните имоти. В договора е посочено, че придобиването на имотите е възмездно срещу цена от 63 270лв. за жилището и 10764лв. за гаража, която е изплатена на продавача „Модул 2000”ООД, без да е посочено лицето, заплатило цената. На 05.12.1997г., след построяване на сградата, ищецът се снабдил с констативен нотариален акт за собственост № 122, т.ХХІV, д.20835 за процесните имоти като лична собственост. Твърди, че цялата цена на имотите, включваща цената на правото на строеж и на строителството е заплатена от майката на ищеца М.Я., която е сключила и предварителния договор за строителство и продажба на имотите със строителя „Модул 2000”ООД. Правото да получи собствеността върху обектите М.Я. е прехвърлила на ищеца /нейн син/ със споразумение от 15.05.19997г., сключено между нея, ищеца и „Модул 2000”ООД. Прехвърлянето е безвъзмездно с дарствено намерение. „Модул 2000”ООД е прехвърлило собствеността върху имотите на ищеца с договор, обективиран в НА № 194, т.ХХV, н.д. 7094/1997г. на 09.07.1007г. Между „Модул 2000”ООД и майката на ищеца е подписан протокол, с който е удостоверено взаимното изпълнение на задълженията за строителство, прехвърляне на имотите и заплащане на цената. Излага се, че за придобиване на имотите ищецът не е заплащал цена, като е налице цесия – дарение от страна на майката на ищеца на правото да бъде придобита собствеността върху имотите. Интереса от предявяване на иска обосновава с обстоятелството, че придобиването на имота по време на брака, принципно легитимира ответницата като собственик на ½ ид.ч. от имотите, след прекратяването на брака.
Ответницата е оспорвала иска по съображения за неговата недопустимост – непредявяването му в преклузивния срок по чл.31 от СК, евентуално като неоснователен, предвид наличието на съвместен принос в придобиването на имотите, закупени със средства от трудовите възнаграждения на двамата съпрузи. Оспорва твърденията, че предварителния договор за имотите е сключен от майката на ищеца. Излага, че този предварителен договор не е запазен, за да се прикрие инвестицията от страна на ищеца, тъй като по това време срещу него е водено съдебно производство, по което е бил осъден да заплати в полза на държавата 32509лв. главница и разноски – 1500лв. Действителен инвеститор при строителството са били съпрузите и имотите били закупени с техни средства, по време на брака. Твърди, че майката на ищеца не е давала средства за закупуването на имотите и не е разполагала с такива. Дори да е налице дарение от страна на майката на ищеца, то това дарение е в полза на двамата съпрузи. Това обстоятелство се установява и от заявеното в писмена форма/ нотариална покана рег.№1811/05.03.2013г., т.І, акт №85/от майката на ищеца, че тя и ответницата са съсобственици на имота след извършеното от ищеца в полза на майка му дарение на ½ ид.ч от имота.
Съдът на осн. чл. 269 от ГПК, след като извърши служебна проверка, намира обжалваното решение за валидно, допустимо по следните съображения:
В случая предявеният иск е по чл. 124 от ГПК за отричане на правото на собственост на ответницата по отношение на ½ ид.ч. от процесните имоти, като той е различен от иска по чл. 29, ал.3 от СК /в сила от 01.10.2009г./, който е конститутивен и има за предмет определяне на по-голям дял на ищеца в прекратената имуществена общност, поради значително по-голям негов принос в придобиването й. В случая иск по чл. 29 от СК не е предявен. Именно за последния законодателят е предвидил едногодишен преклузивен срок за предявяване, считано от прекратяване на брака, докато при отрицателен установителен иск за собственост, такъв срок не е предвиден и искът може да се предяви безсрочно. Затова оплакванията във въззивната жалба в тази насока се явяват неоснователни.
Налице е правен интерес за предявяване на иска с правно основание чл.124 ГПК, вр. Чл.21 СК за ищеца, предвид заявеното от него еднолично право на собственост върху процесните имоти, като придобити чрез дарение от неговата майка, констатирано с НА № 122, т.ХХІV, дело 20835/97г. След прекратяване на брака ищецът се е разпоредил с ½ ид.ч. от имотите, като правата му върху останалата ½ ид.ч. от имотите се оспорват от ответницата, чрез формалното й легитимиране след прекратяване на брака между страните като собственик на ½ ид.ч. от имотите на базата на презумпцията на чл.19, ал.3 СК/отм./. Искът е насочен към установяване на невъзникване на съпружеска имуществена общност, поради това, че имотите са лично имущество на ищеца, като придобити със средства на неговите родители и на основание дарение от тяхна страна.
Видно е от представеното по гр.д.№1708/2013г. удостоверение, издадено от РС Варна, че с решение от 19.03.2009г. е прекратен брака между Д.Г.Я. и К.Д.Я., сключен на 07.01.1990г. по взаимно съгласие на основание чл.100 СК /отм./ Решението за прекратяване на брака е влязло в сила на 19.03.2009г.
От представеното заверено копие от споразумение от 15.05.1997г., сключено между ищеца, М.К. Я. /майка на ищеца/ и „Модул 2000”ООД, страните по същото са се споразумели във връзка с изпълнение на предварителен договор, сключен между дружеството и Мария Я., последната да прехвърли безвъзмездно на ищеца правото да придобие право на строеж върху жилище-ап. №18 на пети жилищен етаж, ведно с прилежаща изба №16 и гараж №5, находящи се в жилищна сграда, която ще бъде построена в гр.Варна, ул.”Хан Тервел” №23. Страните по споразумението са се съгласили всички задължения по предварителния договор за заплащане на покупната цена да останат за сметка на Мария Я., на която „Модул 2000”ООД следва да отчете изпълнението и предаване на обектите, предмет на предварителния договор след завършване на строителството.
С протокол от 09.07.1997г., „Модул 2000”ООД и М.Я., като страни по предварителен договор за строителство и продажба на ап.18, гр.Варна, ул.”Хан Тервел” №23 и споразумение от 15.05.1997г., са удостоверили изпълнение на задълженията на дружеството относно строителството на сградата и по прехвърляне на правото на строеж на К.Я., както и изпълнение на задължението от страна на М. Я. като инвеститор за заплащане на цената на строителството и правото на строеж.
С договор за покупко-продажба от 22.05.1997г., обективиран в НА № 194/97г. Модул 2000” ООД е прехвърлил на К.Я. право на строеж върху жилище – апартамент, в жилищна сграда, която ще се строи в дворно място, находящо се в гр.Варна, ул.”Хан Тервел” №23, а именно, ап.18 на пети жилищен етаж, състоящо се кухня, дневна, две спални и сервизни помещения ведно с избено помещение № 18, с полезна площ 16.51 кв. м., както и 6.1893 % ид.ч. от общите части на сградата и от правото на строеж за сумата от 63270 лв. и гараж № 5 на партерния етаж, с площ 16.651 кв. м., ведно с 1.0888 ид. части от общите части на сградата и от правото на строеж за сумата от 10764 лв.
Видно от представения по делото НА №122, т.ХХІV, дело 20835/97г. на нотариус при ВРС, К.Д.Я. е признат за собственик на ап.18 с площ 97.32 кв. метра на жилищен ет.5, в жилищна сграда, находяща се в гр.Варна, ул.”Хан Тервел” №23, състоящ се от: кухня, дневна, две спални и сервизни помещения ведно с избено помещение № 18, с полезна площ 16.51 кв.м., както и 6.1893 % ид. ч. от общите части на сградата и от правото на строеж; гараж № 5 на партерния етаж, с площ 16.651 кв. м., ведно с 1.0888 ид. ч. от общите части на сградата и от правото на строеж.
С НА № 116, т.V, рег.№ 9557, дело 900/2010г. К.Я. е дарил на майка се Мария Я. ½ ид.ч. от процесните имоти.
От представената по делото фактура №48 от 15.05.1995г. се установява, че Мария Я. е платила 400 000лв. авансова вноска по договор за строителство на „Модул 2000”ООД, която сума е преведена с платежно нареждане №61/11.05.1995г.
От приетото по делото заключение на СТЕ се установява, че жилищната сграда, в която се намират процесните имоти е въведена в експлоатация на 29.05.1997г. С протокол от 07.05.1997г. държавната приемателна комисия е установила годността на строеж:”Жилищна сграда на ул.”Хан Тервел”№23, а акт образец 15 е издаден на 06.05.1996г.
По делото са представени и доказателства, от които се установява, че на 28.04.1995г. родителите на ищеца са продали свой недвижим имот- ап.70, находящ се в гр.варна, ул.”Съединение”, бл.14, ет.1, вх.6 за сумата от 75326лв.; на 21.02.1995г. са продали ½ ид.ч от апартамент, находящ се в гр.Варна, ул.”Братя Миладинови”№16, ет.1, за сумата от 41000лв.
В показанията си разпитания пред първоинстанционния съд свид. Н. е заявил, че ищеца и неговия баща са работили във фирмата на свидетеля, като през 1993г. Свидетелят и бащата на ищеца закупили заедно офис на ул.”Братя Миладинови”№ 16 в гр.Варна. През 1995г. за уреждане на фирмените отношения бащата на ищеца Д.Я. продал на свидетеля собствеността си в офиса. В показанията си свид. В.В. заявява че е подписан предварителен договор относно строителството на процесните имоти между него като управител на „Модул 2000”ООД и майката на ищеца М.Я.. В последствие между дружеството М.Я. и ищеца е подписано тристранно споразумение, за прехвърляне на правото на строеж и собствеността на имотите на ищеца. Средствата за заплащане на цената на правото на строеж и строителството на имотите са превеждани по банков път от М.Я., като към момента на прехвърляне на правата на ищеца, финансовите отношения между страните по предварителния договор са били уредени.
В показанията си свид.А./майка на ответницата/ и свид. Н. излагат, че знаят от разговори с ищеца и ответницата, че процесното жилище е тяхно семейно жилище и е придобито с техни средства, получени от трудови правоотношения. Свидетелите не знаят кой е извършвал преводите на средствата за заплащане на цената на имотите.
При така установеното от фактическа страна, съдът приема, че предявявения иск, разгледан въз основа на твърдяните обстоятелства и заявения петитум по чл.124 ГПК, вр.чл.21,ал.3 СК, е основателен и доказан по следните съображения:
Както отменения, така и СК/2009г./, предвижда възникване на на СИО при възмездно придобиване на имот по време на брака в резултата на съвместен принос на двамата съпрузи, който се предполага до доказване на противното чл.21, ал.3, вр. ал.1 СК/ чл.19, ал.3 СК отм./ С иска по чл.21 СК цели опровергаването на презумпцията за съвместен принос, поради което и доказателствената тежест е за този, който поддържайки, че имотът е придобит еднолично, следва да изключи приложението на презумпцията, установявайки едноличното придобиване на правата върху конкретно вещно право.
В случая от доказателствата по делото, безспорно се установява, че процесните имоти са придобити по време на брака между страните, като с НА№122, т.ХХІV, д.20835/97г. ищецът е признат за техен собственик. Този констативен НА е съставен въз основа на НА№194, т.ХХV, н.д.7094/97г., с който ищецът е придобил правото на строеж за посочените обекти. Безспорно е установено, че към датата на сключване на договора, обективиран в НА№194, т.ХХV, н.д.7094/97г., сградата, в която се намират обектите е била изградена в груб строеж и вещното право на строеж е било реализирано. Изградените обекти са имали статут на самостоятелни обекти на право на собственост. В тази връзка, договорът, с който дружеството строител е прехвърлило на ищеца право на строеж върху процесните имоти е нищожен поради липса на предмет. Независимо от това обстоятелство, съдът намира, че ищецът се легитимира като собственик на имотите въз основа на констативния нотариален акт №122/05.12.1997г. Оспорването на доказателствената сила на този констативен нотариален акт е неуспешно, тъй като това оспорване е касаело единствено правата на ответницата по отношение на имотите, на основание законовата презумпция за принос.
Съгласно трайно установената съдебна практика при иск за оборване на презумпцията за принос на съпруга в придобиването на имуществото, следва да се изхожда от принципа, че собствеността следва характера на средствата, вложени в придобиването му и начина на придобиване на правата. В случая процесните имоти са изградени от трето за делото лице, като вложените за придобиването средства са собственост на родителите на ищеца. От представените по делото доказателства се установява, че майката на ищеца е сключила предварителен договор със строител, в който е договорено изграждане на отделните обекти и прехвърляне на правото на строеж. Видно от представените споразумения, сключени между майката на ищеца и дружеството – строител, последното е изградило обектите, предмет на договора. От писмените и гласни доказателства, безспорно се установява, че стойността на извършените строителни работи са заплатени от родителите на ищеца, преди да му дарят правото да придобие собствеността върху имотите. След изпълнението на задълженията си по предварителния договор и заплащане изцяло на цената на обектите от страна на майката на ищеца, между нея, дружество-строител и ищеца е сключено тристранно писмено споразумение, в което е посочено, че правата върху обектите ще бъдат придобити от ищеца. Изрично в споразумението е посочено, че всички задължения по предварителния договор за заплащане на цена на правото на строеж и на строителството, направени до момента на споразумението и такива, които ще възникнат в бъдеще във връзка със строителството остават за сметка и отговорност на Мария Я.. Предвид тези доказателства следва да се приеме, че вложените в строителството на процесните имоти средства са на родителите на ищеца, като правото по предварителния договор да получи право на собственост върху изградените имоти е прехвърлено безвъзмездно на ищеца с дарствено намерение от страна на майка му. Тези изводи не се опровергават от ангажираните от ответницата доказателства за водени срещу К.Я. съдебни дела, по които той е бил осъден да заплати на Държавата суми, представляващи изразходвани средства за обучението му при уволнението му от армията, както и такива, установяващи размера и получаването на средства от труд от двамата съпрузи в периода преди и по време на извършване на строителството и при придобиването на правото на собственост. По делото не е установено влагане на каквито и да е средства на съпрузите във връзка със строителството и придобиването на собствеността върху процесните имоти. Не са ангажирани доказателства, установяващи твърденията на ответницата за наличие на уговорки между страните по делото и родителите на ищеца за заплащане на договорено негово трудово възнаграждение чрез влагане в строителството на процесните имоти и сключване на предварителния договор със строителя от името на майката на ищеца с цел прикриване на инвестиция от страна на ищеца, както и, че извършените от майката на ищеца плащания са били в изпълнение на тези договорки. Показанията на свидетелите, ангажирани от страна на ответницата, в частите, в които съдържат твърдения за наличие на такива договорки и влагане на семейни средства в придобиването на имотите не кореспондират и остават изолирани от останалите събрани по делото писмени и гласни доказателства. Освен това, при кредитирането на тези показания, съдът има предвид това, че свидетелите не излагат конкретни факти, а възпроизвеждат становището на ответницата и заинтересоваността на свид. А., като майка на ответницата. От доказателствата по делото не се установява и, че родителите на ищеца са дарили средствата за изграждането и правото на придобиване на собствеността върху имотите, на двамата съпрузи, поради което и настоящият състав на съда приема, че дадените средства за строителството на имотите и правото да се придобие собствеността са дарени лично на ищеца. По делото от събраните доказателства се установява и, че родителите на ищеца са разполагали с необходимите парични средства за заплащане на стойността на строителството на имотите, както и, че са заплатили изцяло тази стойност.
Възражението на ответницата за придобиване на собственост върху процесните имоти на основание изтекла в нейно полза придобивна давност не следва да се обсъжда, тъй като същото е преклудирано, поради това, че не е наведено в преклузивния срок по чл.131 ГПК.
Предвид изложеното съдът счита, че ищеца се легитимира като собственик на процесните имоти и е придобил собствеността им чрез дарение от страна на своите родители и без принос на ответницата по делото. С оглед на горното съдът намира, че предявеният иск е основателен и като такъв следва да бъде уважен.
Предвид съвпадане на правните изводи, до които е стигнал ВАпС, с установеното от ВОС по спора от правна страна, решението на първата инстанция в този смисъл следва да бъде потвърдено.
На основание чл.78, ал.1 от ГПК и направеното искане, на въззиваемия следва да бъдат присъдени направените при касационното разглеждане на делото и пред настоящата инстанция разноски общо в размер на 2530лв.
ПОТВЪРЖДАВА решение № 1025/ 04.07.2014г., постановено по гр.д. № 1708/2013 г. по описа на Варненския окръжен съд.
ОСЪЖДА Д.Г.Я., ЕГН **********,*** да заплати на К.Д.Я., ЕГН **********,*** и съдебен адрес:***, сумата от 25300 лв., представляваща направените при касационното разглеждане на делото и пред настоящата инстанция разноски за държавни такси и адвокатско възнаграждение на основание чл.78, ал.1 ГПК.